《闽中秩满一首》
宋代·苏籀

蛮府同僚问字奇，老成衣钵旧箴规。
飓内不讶飞黄雀，汙渎犹将贷病鸱。
前日幕谋非妙伎，今时民瘼愧良医。
径从南浦携书笈，吉贝裳衣皂帽帷。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。